கேள்வி: நன்னாகையார் குறித்து விரிவாக சொல்லுங்கள்.
பதில்: நன்னாகையார் சங்ககாலப் புலவர்களில் ஒருவர். இவரைக் கச்சிப்பேட்டு நன்னாகையார் என்றும் சில நூல்பதிப்புகள் குறிப்பிடுகின்றன. குறுந்தொகை நூலில் 8 பாடல்கள் இவர் பாடியனவாக உள்ளன. அவை அந்நூலில் 30, 118, 172, 180, 192, 197, 287, 325 எண் கொண்ட பாடல்கள். கச்சிப்பேடு காஞ்சிபுரம் அடுத்து உள்ளது.
கேள்வி: நன்னாகையார் - குறுந்தொகை 30 பற்றி நீங்கள் என்ன அறிந்துள்ளீர்கள்?
பதில்: * திணை - பாலை தலைவி தான் கண்ட கனாவைத் தன் தோழியிடம் கூறுவதாக அந்தப் பாடல் அமைந்துள்ளது. பொய்வலாளன் என்னை ஆரத் தழுவினான். உண்மையில் அது பொய். கனா. எழுந்து அமளிமெத்தையைத் தடவினேன். யாருமே இல்லை. தனியாகக் கிடந்தேன். வண்டு தேனை உண்டபின் கிடக்கும் ஆம்பல் மலர் போலக் கிடந்தேன்.
கேள்வி: நன்னாகையார் - ஊர்க் கதவு பற்றி விளக்கவும்.
பதில்: ஊர் முழுமைக்குமான மதில் கதவை இருட்டும் மாலைப் பொழுதில் அடைக்கும்போது ஊருக்குள் வருபவர் இன்னும் யாராவது இருக்கிறார்களா என்று கேட்டு இருந்தால் ஊருக்குள் வர விட்டுத்தான் கதவை அடைப்பர்.
கேள்வி: நன்னாகையார் - உவமை - மிதிதோல் பற்றி விளக்கவும்.
பதில்: ஏழு ஊருக்குப் பொதுவினை செய்ய ஒரே ஒரு கொல்லன் இருந்தான். அந்தக் கொல்லன் உலையை ஊத அமைக்கப்பட்டிருந்த மிதிதோல் எந்த அளவுக்கு மிதிக்கப்பட்டு ஊதுமோ அந்த அளவுக்குத் தலைவியின் நெஞ்சு பெருமூச்சு வாங்கிற்றாம்.
கேள்வி: நன்னாகையார் - குறுந்தொகை 180 பற்றி விளக்கவும்.
பதில்: * திணை - பாலை யானைக்கூட்டம் செல்லும்போது அதன் பரந்த காலடியில் பட்டு மூங்கில்கரும்பு கண் உடையும் காட்டில் அவர் செல்கிறாரே என்று தலைவி கவலைப்படுகிறாள்.
கேள்வி: நன்னாகையார் - குறுந்தொகை 192 பற்றி நீங்கள் என்ன அறிந்துள்ளீர்கள்?
பதில்: * திணை - பாலை குயில் மாம்பூவைக் கோதிக்கொண்டு கூவும் விடியல் வேளையிலும் அவன் அவளது வெறுங்கூந்தலைக் கோதிக்கொண்டிருப்பானாம். அப்படிப்பட்டவன் பிரிவைத் தாங்கிக்கொள்வது எப்படி என்று தலைவி தன் தோழியிடம் கூறுகிறாள்.
கேள்வி: நன்னாகையார் - உவமை - பொன் உரைக்கும் கட்டளைக்கல் பற்றி விளக்கவும்.
பதில்: பொன்னை உரைத்துப் பார்க்கும் கட்டளைக்கல்லில் பொன்னின் துகள் படிந்திருப்பது போல காலை வேளையில் குயில் மாம்பூவைக் கொத்தித் தின்னும்போது அதன் துகள்கள் உதிர்ந்து தரையில் பொன்னின் துகள் போலப் போர்த்திக் கிடக்குமாம்.
கேள்வி: நன்னாகையார் - குறுந்தொகை 197 பற்றி நீங்கள் என்ன அறிந்துள்ளீர்கள்?
பதில்: * திணை - நெய்தல் அவர் வந்துவிடுவேன் என்று சொல்லிச் சென்ற கூதிர்காலமும் வந்துவிட்டது. அவர் வரவில்லை. என்ன செய்வோம்? என்று தலைவி தன் தோழியிடம் சொல்லி வருந்துகிறாள்.
கேள்வி: நன்னாகையார் - குறுந்தொகை 287 பற்றி விளக்கவும்.
பதில்: * திணை - முல்லை வருவதாகச் சொல்லிச் சென்ற கார் காலத்திலும் அவர் மீளவில்லையே என்று தலைவி தன் தோழியிடம் சொல்லி வருந்துகிறாள்.
கேள்வி: நன்னாகையார் - குறுந்தொகை 325 குறித்து விரிவாக சொல்லுங்கள்.
பதில்: கருங்கால் வெண்குருகு மேயும் குளம் போல என் முலை நீரால் நிறைந்துவிட்டது. எனக்கு ஆசாக விளங்கும் என் காதலன் எங்கு உள்ளானோ என்று தன் தோழியுடம் சொல்லிக் காதலி கவலை கொள்கிறாள். * ஆசு = துணை, பற்றுக்கோடு, 'துளை அடைபட ஆசு வை' - வழக்கு. பகுப்பு:சங்கத் தமிழ்ப் பெண் புலவர்கள்